ທ່ານ Kerry ຕິຕຽນ ເກົາຫຼີເໜືອ ກ່ຽວກັບ ການລະເມີດ ສິດທິມະນຸດ (ວີດີໂອ)
ທ່ານ John Kerry ​ໄດ້ຕຳໜິຕິຕຽນ​ ປະຫວັດ ການເຄົາລົບນັບຖື​ ສິດທິ​ມະນຸດ​ ຂອງເກົາຫຼີ​ເໜືອ​ ແລະ​ຮຽກຮ້ອງ​ ໃຫ້​ປະເທດດັ່ງກ່າວ ​ປິດ​ຄ້າຍ​ສັບພະທຸກ ອອກ​ແຮງ​ງານ​ຂອງ​ຕົນ.
ລັດຖະມົນຕີຕ່າງປະເທດສະຫະລັດ ທ່ານ John Kerry ໄດ້ຕຳໜິ ຕິຕຽນຢ່າງເປັນການເປີດເຜີຍ ຕໍ່ປະຫວັດ ການເຄົາລົບນັບຖືສິດ ທິມະນຸດຂອງເກົາຫຼີເໜືອ ແລະໄດ້ຮຽກຮ້ອງໃຫ້ປະເທດທີ່ຖືກໂດດ ດ່ຽວດັ່ງກ່າວ  ປິດຄ້າຍອອກແຮງງານສັບພະທຸກຂອງຕົນ ຢູ່ທີ່ກອງປະຊຸມບັນດາລັດຖະມົນຕີ ຊຶ່ງມີຂຶ້ນຢູ່ຂ້າງນອກຂອງ ກອງປະຊຸມສະມັດຊາໃຫຍ່ ຂອງອົງການສະຫະປະຊາຊາດ ຢູ່ທີ່ ນະຄອນ ນິວ ຢອກ ໃນວັນອັງຄານວານນີ້ ທ່ານ Kerry ໄດ້ເນັ້ນ ວ່າ ປະຊາຄົມນາໆຊາດບໍ່ສາມາດເມີນເສຍຕໍ່ສະຖານະການຢູ່ໃນ ເກົາຫຼີເໜືອອີກຕໍ່ໄປແລ້ວ ຫລັງຈາກໄດ້ຮຽນຮູ້ ກ່ຽວກັບການພົບ ເຫັນຂອງຄະນະກຳມະການກວດສອບກ່ຽວກັບສິດທິມະນຸດຂອງສະຫະປະຊາຊາດ ຫຼື OCI ທ່ານ Kerry ເວົ້າວ່າ ເຈົ້າຊາຍ Zeid Al-Hussein ຊຶ່ງເປັນຂ້າຫຼວງໃຫຍ່ຄົນໃໝ່ດ້ານສິດທິມະນຸດ ຂອງອົງການ ສະຫະປະຊາຊາດ ກ່າວວ່າ ລາຍງານຂອງ COI ນັ້ນ ແມ່ນໃຊ້ເປັນບາດລ້ຽວ ໃນຄວາມພະຍາຍາມຂອງປະຊາຄົມນາໆຊາດ ເພື່ອແກ້ໄຂການລະເມີດສິດທິມະນຸດຕ່າງໆ ຢູ່ໃນເກົາຫຼີເໜືອ ເຈົ້າຊາຍ Al-Hussein ໄດ້ຮຽກຮ້ອງໃຫ້ບັນດາປະເທດສະມາຊິກຂອງອົງການສະຫະປະຊາຊາດທັງໝົດ ກົດດັນໃຫ້ມີການຮັບເອົາຄວາມຮັບ ຜິດຊອບ ຕໍ່ພວກທີ່ລ່ວງລະເມີດສິດທິມະນຸດ ໃນເກົາຫຼີເໜືອ